ՀԻՄՆԱՎՈՐՈՒՄ

Նաիրի համայնքի Զորավան գյուղի Դովրի թաղամասի փողոցների անվանակոչության մասին որոշման նախագծի

Որոշման ընդունումը բխում է «Տեղական ինքնակառավարման մասին» օրենքի 18-րդ հոդվածի 1-ին մասի 22-րդ կետի պահանջից, համաձայն որի համայնքի ավագանին որոշում է կայացնում համայնքային նշանակության փողոցների, թաղամասերի, պողոտաների, հրապարակների, զբոսայգիների անվանման և վերանվանման վերաբերյալ։ Հաշվի առնելով այն, որ Նաիրի համայնքի Զորավան բնակավայրի Դովրի թաղամասի փողոցները ՀՀ Կադաստրի կոմիտեում չեն գրանցվել, ինչպես նաև բազմաթիվ քաղաքացիների՝ Դովրի թաղամասում սեփականության իրավունքով իրենց պատկանող հողամասերին հասցե տրամադրելու դիմումները, հետևաբար ներկայացված որոշման նախագծով առաջարկվում է անվանակոչել Զորավան գյուղի Դովրի թաղամասի փողոցները։

Աշխատակազմի քաղաքաշինության բաժնի պետ՝ Բ․ Բեգլարյան

**ՏԵՂԵԿԱՆՔ**

Նաիրի համայնքի Զորավան գյուղի Դովրի թաղամասի փողոցների անվանակոչության մասին որոշման նախագծի ընդունման կապակցությամբ Նաիրի համայնքի բյուջեում ծախսերի էական ավելացման կամ նվազեցման մասին

Նաիրի համայնքի Զորավան գյուղի Դովրի թաղամասի փողոցների անվանակոչության մասին որոշման ընդունումը Նաիրի համայնքի 2024 թվականի բյուջեում ծախսերի և եկամուտների էական ավելացում կամ նվազեցում չի ենթադրում։

Ֆինանսական բաժնի պետ՝ Ս․ Նիկողոսյան